Legal Document

Category: 21

Text:
71. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 345  της 20/12 Οκτ. 1990 (ΦΕΚ Α΄ 137) Παράταση της προθεσμίας του άρθρ. 1 παρ. 1 του Π.Δ. 447/89, «παύση λειτουργίας Παιδαγωγικών Ακαδημιών και Σχολών Νηπιαγωγών και ρύθμιση σπουδαστικών και άλλων θεμάτων» (ΦΕΚ 194/Α΄). Έχοντας υπόψη: 1.Τις διατάξεις της παρ. 2 του άρθρ. 46 του Νόμ. 1268/82 «για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87/Α΄). 2.Την αριθ. Η/2871/30.4.90 (ΦΕΚ 296/Β΄) κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων Β. Μπεκίρη και Καλ. Μπουρδάρα». 3.Την αριθ. 488/1990 γνωμοδότηση του Συμβουλίου της Επικρατείας, ύστερα από πρόταση του αρμοδίου Υφυπουργού Εθνικής Παιδείας και Θρησκευμάτων, αποφασίζουμε: Παράταση της προθεσμίας  του άρθρ. 1 παρ. 1 του Π.Δ. 447/89 Άρθρ.1.-1.Η προθεσμία που ορίζεται στην παρ. 1 του άρθρ. 1 του Π.Δ. 447/89 (ΦΕΚ 194/Α΄), για την οριστική παύση της λειτουργίας των Παιδαγωγικών Ακαδημιών: Μαρασλείου Αθηνών, Αλεξανδρούπολης, Ηρακλείου, Θεσσαλονίκης, Ιωαννίνων, Λαμίας, Λάρισας, Μυτιλήνης, Ραλλείου Πειραιώς, Ρόδου, Τρίπολης, Φλώρινας, Αρσακείου Παλαιού Ψυχικού και Αρσακείου Πατρών, καθώς και των Σχολών Νηπιαγωγών Αθηνών, Θεσσαλονίκης, Καρδίτσας και Χανίων, παρατείνεται μέχρι 31.12.1990. 2.Από 1.1.1991 οι ως άνω σχολές παύουν να υφίστανται υπό οποιαδήποτε ένοια. Εξεταστικές περίοδοι Άρθρ.2.-1.Σπουδαστές των σχολών της παρ. 1 του άρθρ. 1 του παρόντος, οι οποίοι μέχρι τέλους του διδακτικού έτους 1989-1990 είχαν εκπληρώσει όλες τις υποχρεώσεις τους (φοίτηση, εργαστήρια, φροντιστήρια, σεμινάρια, εργασίες, πρακτικές ασκήσεις κ.λ.π.) και είχαν θεμελιώσει, σύμφωνα με τις ισχύουσες διατάξεις, δικαίωμα συμμετοχής στις πτυχιακές τους εξετάσεις, μπορούν, εφόσον δεν ολοκλήρωσαν τις εξετάσεις τους αυτές επιτυχώς και δεν έλαβαν το πτυχίο τους μέχρι 30.6.1990, να προσέλθουν σε μια από τις Παιδαγωγικές Ακαδημίες:  Σελ. 264,38(α) Τεύχος 1152- Σελ. 74 Λαμίας, Λάρισας, Μυτιλήνης, Τρίπολης και Φλώρινας καθώς και τη Σχολή Νηπιαγωγών Καρδίτσας για εξέταση στις εξής εξεταστικές περιόδους: α)Από 20 έως 30 Οκτ. 1990 β)Από 15 έως 25 Νοεμ. 1990 γ)Από 10 έως 20 Δεκ. 1990. 2.Ως προθεσμία μέχρι της οποίας οι σπουδαστές της προηγουμένης παραγράφου οφείλουν να περατώσουν επιτυχώς τις πτυχιακές τους εξετάσεις ορίζεται η 20ή Δεκ. 1990. Όσοι σπουδαστές δεν περατώσουν επιτυχώς τις πτυχιακές τους εξετάσεις μέχρι 20.12.1990 χάνουν οριστικά και αμετάκλητα την σπουδαστική τους ιδιότητα. Παράταση λειτουργίας Σχ. Ταμείων  και Σχ. Εφορείων Άρθρ.3.-Παρατείνεται μέχρι 31.12.1990 η λειτουργία των Σχ. Ταμείων, Σχ. Εφορειών και Επιτροπών Συσσιτίων των Παιδ. Ακαδημιών και Σχολών Νηπιαγωγών. Σχετικά με τη λειτουργία των προτύπων νηπιαγωγείων και δημοτικών σχολείων των τέως παιδαγωγικών ακαδημιών και σχολών νηπιαγωγών, βλ. παρ. 1 άρθρ. 111 Νόμ. 1892/31-31 Ιουλ. 1990, (ΦΕΚ Α΄ 101), τομ. 32, σελ. 116, 385. 32.Γ.ζ.71 Παιδαγωγικές Ακαδημίες